<classify> Timu hiyo yenye maskani yake mtaa wa Msimbazi Kariakoo huwa na utaratibu wa kufanya tamasha hilo kila mwaka ambapo mbali na kupambwa na burudani, hutumika kutambulisha kikosi chake kipya kwa ajili ya msimu mpya wa ligi.Akizungumza na gazeti hili jana, kocha msaidizi wa Simba, Selemani Matola alisema timu yake iko vizuri na anaamini itaondoka na ushindi leo. Simba ilikuwa Zanzibar kwa kambi ya takriban wiki tatu na ilirejea juzi tayari kwa mechi hiyo.Matola alisema baada ya mechi ya leo timu itarudi tena kambini Zanzibar kujiandaa na Ligi Kuu inayotarajiwa kuanza Septemba 22 mwaka huu.Wakati huohuo, mshambuliaji mkongwe wa Simba, Musa Hassan Mgosi ameteuliwa kuwa nahodha mpya wa timu hiyo. Mgosi amepewa ubosi huo na Kocha Mkuu wa Simba, Muingereza Dylan Kerr baada ya kuridhishwa na nidhamu pamoja na kiwango cha Mgosi.Awali manahodha wa Simba walikuwa Hassan Isihaka na Jonas Mkude lakini kocha ameangalia mtu mzoefu zaidi na anayehamasisha wenzake.Matola alithibitisha uteuzi huo na Mgosi ameteuliwa kuwa nahodha kutokana na uzoefu mkubwa.Kocha ameangalia uzoefu, nahodha anatakiwa mtu kama Mgosi, anaweza kuongea na wachezaji, anahamasisha timu, ndio maana ameteuliwa.Pia Matola alisema timu inaweza kuwa na manahodha wanne, lakini Isihaka na Mkude wataendelea kujifunza kwa Mgosi, pindi atakapoondoka wataweza kurithi nafasi yake.  <topic>: michezo 